b'\n_START_ARTICLE_\nHammarby IF DFF\n_START_SECTION_\nHistorie\n_START_PARAGRAPH_\nHammarbys kvinnelag startet allerede i 1970. Laget markerte seg f\xc3\xb8rst i 1981, da den svenske cupen i fotball for kvinner startet opp. Laget kom til finalen, men tapte. Denne bedriften med finaletap gjentok de i 1982 og 1983. Mens 1984 ikke resulterte i noe, vant Hammarby det svenske mesterskapet i 1985._NEWLINE_Hammarby kvalifiserte seg uten problemer til den nyoppstartede Damallsvenskan i 1988. Imidlertid ble de ingen umiddelbar hit i serien, og de f\xc3\xb8rste sesongene l\xc3\xa5 de over nedrykkstreken og under midten. Det forandret seg gradvis i 1991, da Hammarby kom p\xc3\xa5 sjetteplass. De gjentok sjetteplassen i to \xc3\xa5r, f\xc3\xb8r de overrasket alle med en andreplass i 1994. Denne andreplassen var f\xc3\xb8rste gang de var beste stockholmslag siden f\xc3\xb8rste sesong (da de ogs\xc3\xa5 var det eneste). Hammarby, med Pia Sundhage som profil, etablerte seg blant de fire beste fram til 1999, da de igjen tilh\xc3\xb8rte nedre del av tabellen. Et lite oppsving fra 2002 ebbet ut i 2005, og siden har de holdt seg mellom 7.- og 9.-plass. I 2010 var imudlertid Hammarby farlig n\xc3\xa6r nedrykk, og i 2011 rykket laget ned for f\xc3\xb8rste gang. Laget hadde da v\xc3\xa6rt 24 sesonger p\xc3\xa5 rad i Damallsvenskan.'